《八声甘州 和邵复孺》
元代·钱应庚

折兰难寄远，渺汀蒲，烟思共依依。甚檐花听断，骚章歌罢，此意依知。

满眼孤村流水，肠断去年时。过了端阳日，重问归期。

同是天涯羁旅，叹湘灵鼓瑟，笑我全非。九江风雨外，有客淡忘归。

正目渺、骞情愁予，又吴潮、吹上竹枝词。西窗夜，待剪灯深坐，却话相思。

作者简介：字南金，松江人。以明经教授。